ตีเส้นเหลืองห้ามหยุดคาทางแยก นำร่อง 30 แยกที่มีกล้องเรดไลต์
ชัตเติลบัสรามคำแหงเริ่ม 1 พ.ย.,วันที่ 12 ต.ค. พล.ต.ท.ไกรบุญ ทรวดทรง ผบช.สยศ.ตร. กล่าวภายหลังเป็นประธานคณะทำงานติดตามผลบูรณาการแก้ไขปัญหาการจราจรในเขตกรุงเทพฯและปริมณฑล ครั้งที่ 8/2561 ว่า ที่ประชุมรับทราบผลการสำรวจความคิดเห็นประชาชนนำรถมาจอดและใช้บริการรถชัตเติ้ลบัส ถนนรามคำแหง เชื่อมสถานีรถไฟฟ้า โดยนิด้าโพล ตั้งแต่วันที่ 28 ก.ย.-1 ต.ค. จำนวน 545 ตัวอย่าง บริเวณแยกลำสาลี ถนนรามคำแหง มีผู้เห็นด้วยร้อยละ 70.28 เพราะลดปัญหาจราจร และไม่เห็นด้วยร้อยละ 29.72 ส่วนการให้บริการทางเรือจากท่าวัดศรีบุญเรืองถึงจุดจอดรถพาซิโอ มีผู้เห็นด้วยร้อยละ 65.69 ไม่เห็นด้วยร้อยละ 34.31 จากผลการสำรวจถือว่าประชาชนตอบรับที่จะใช้บริการ คาดว่าจะเริ่มให้บริการวันที่ 1 พ.ย.นี้,นอกจากนี้ ที่ประชุมพิจารณาให้ กทม.ตีเส้นทแยงเหลือง ห้ามหยุดรถบริเวณทางแยก ในเขตกรุงเทพฯ จำนวน 505 ทางแยก และพื้นที่รอยต่อ 5 จังหวัดปริมณฑล เบื้องต้นจะนำร่องก่อน 30 ทางแยก ที่มีการติดตั้งกล้องตรวจจับรถฝ่าฝืนสัญญาณไฟจราจร หรือเรดไลต์คาเมรา เพื่อความสะดวกในการกวดขันจับกุมผู้กระทำผิด จะใช้งบ ประมาณ 20,000 บาทต่อทางแยก สำหรับ 30 ทางแยกนำร่อง ได้แก่ 1.แยกซังฮี้ 2.แยกพญาไท 3.แยกอุรุพงษ์ 4.แยกแหม่งจ๋าย 5.แยกอโศกเพชร 6.แยกประชานุกูล 7.แยกประดิพัทธ์ 8.แยกรัชดา-ลาดพร้าว 9.แยกร่มเกล้า 10. แยกโชคชัย 4 11.แยกนิด้า 12. แยกประเวศ 13.แยกโพธิ์แก้ว 14.แยกคลองตัน 15.แยกรัชดา-พระราม 4 16.แยกศุลกากร 17.แยกวิทยุ-เพลินจิต 18.แยกอโศก-สุขุมวิท 19.แยกนรินทร 20.แยกสาทร 21.แยกอังรีดูนังต์ 22.แยกตากสิน 23.แยกบ้านแขก 24.แยกพัฒนาการ 25.สะพานพระราม 7 26.แยกไฟฉาย 27.แยกปทุมวัน 28.แยกลำสาลี 29.แยกพัฒนาการ 30.แยกบรมราชชนนี.
กทม.ตีเส้นทแยงเหลือง ห้ามหยุดรถบริเวณทางแยก ในเขตกรุงเทพฯ จำนวน 505 ทางแยก และพื้นที่รอยต่อ 5 จังหวัดปริมณฑล เบื้องต้นจะนำร่องก่อน 30 ทางแยก
ทางแยก,ห้ามหยุดรถ,ชัตเติ้ลบัส,รถติด,แก้ปัญหารถติด